Täiesti lõpp kui kiiresti aeg lendab kui sa mitte midagi põnevat ei tee... Oli justkui eila see kui riputasime oma viimase postituse siia pisikesse kodusesse nurgakesse selles otsatus ja hirmuäratavas virtuaalses võrgustikus ja ometi peame täna kalendrisse kiigates  piinlikusega nentima, et sellest on möödas juba üle kolme nädala.  Loodame, et sinul on see kolmnädalak möödunud sündmusterikkamalt ning meeleolukamalt kui meil ja et sul ikka jagub veel energiat selle kogu eestimaad katva valge toreduse sees sumpamiseks. Iga nädal saame aina uusi ja uusi uudiseid selle kohta kui palju seda valget paska (jah enamus eestimaalasi nimetavat nüüd ilusat laia valget lund just niimoodi - arusaamatu kui meie käest küsida:) jälle juurde sadanud on. Kui juba ilusast paksust valgest  lumest on ühe talvega saanud rahvasuus valge sitt siis oleks ehk lugupeetud keeleteadlastel paras aeg hakata mõtlema ka vanade rahvatarkuste muutmisele. Pakume näiteks välja et "mustadeks päevadeks kõrvale panemisest" võiks saada "valgeteks päevadeks kõrvale panemine" ...kõlab kuidagi ilusamini kas pole ja pärast selle aasta talve on isegi õigem kas pole?    Enivei... et säästa siin juba ei-tea-mitmendast terve lõigu pikkusest monoloogist selle kohta kuidas me viimastel nädalatel eriti midagi  kirjutamisväärset teinud ei ole asume seekord kohe asja juurde ehk siis kribame sellest natukesest mainimisväärsest mida teinud oleme.    Esimene ja kõige tähtsam uudis on see, et oleme viimaks ometi peale pooltteist aastat maailmas rändamist leidnud oma püha graali. Oleme teda vahelduva edu ja initsatiiviga kogu oma reisi vältel otsinud ja nüüd lõpuks ometi oleme ta leidnud. Ühesõnaga leidsime siin Austraalias midagi mis on "Produced in Estonia" (ehk siis Eestis toodetud). Palume nüüd austatud lugejal  panna oma hallid ajurakukesed tööle ja mõelda mis tootega võiks tegu olla? Mida kuradit toodavad need arenevad idaeurooplased sellel väikesel maalapikesel mida nad ise kutsuva eestiks, millega suur ja arenenud austraalia rahvas ise hakkama ei saa ja peavad kaugelt-kaugelt sisse importima?